section_heading: Prva sezona
paragraph_text: Prvi glumac koji je dobio ulogu u seriji Pravi detektiv bio je Matthew McConaughey, a koji je tumačio detektiva Rustina "Rusta" Cohlea. McConaughey je Pizzolattu skrenuo pozornost na sebe nakon svog nastupa u filmu The Lincoln Lawyer, a uloga mu je ponuđena prije nego što je snimanje serije uopće bilo dogovoreno s HBO-om. On i Woody Harrelson bili su među Pizzolattovim odabranim kandidatima dok je ovaj razmišljao o glumcima za seriju.